**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՓԵՏՐՎԱՐԻ 08-Ի N 05-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**1. Նախագծի ընդունման անհրաժեշտությունը.**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։

Նախագծի մշակման համար հիմք են հանդիսացել Աբովյանի համայնքապետարանի շուրջ երկու տարվա (2022թ. փետրվար-2023թ. դեկտեմբեր) աշխատանքների ուսումնասիրությունն ու վերլուծությունը, ինչպես նաև համայնքապետարանի աշխատակազմի քարտուղարի համապատասխան զեկուցագիրը (մուտք՝ 05.12.2023 թ., N Ք-8018 և Աբովյան համայնքի ղեկավարի 05.12.2023թ., [N 23144](https://abovyan-kotayk.am/Pages/DocFlow/Default.aspx?nt=1&a=v&g=5e4b1dd9-8330-4704-8294-11f4a5a96e4a)  հանձնարարականը)։

Աբովյանի համայնքապետարանի աշխատակազմի (այսուհետ՝ Աշխատակազմ) կառուցվածքը, աշխատողների քանակը, հաստիքացուցակը և պաշտոնային դրույքաչափերը հաստատվել են ընթացիկ տարվա փետրվարին։ 2022 թվականի փետրվարից մինչև 2023 թվականի նոյեմբերի վերջը Աշխատակազմ է մուտքագրվել 21.570 դիմում և գրություն (2022թ՝ 9161, 2023թ՝ 12.409)։   
Վերոնշյալ ժամանակահատվածում նախապատրաստվել է Ավագանու 421 որոշում, համայնքի ղեկավարի 8862 որոշում, որոնց զգալի մեծամասնության հեղինակը **քաղաքաշինության, հողաշինարարության, գյուղատնտեսության և անշարժ գույքի կառավարման բաժինն է։**    
Հարկ է նշել, որ **քաղաքաշինության, հողաշինարարության, գյուղատնտեսության և անշարժ գույքի կառավարման բաժնին** 2022 թվականի ընթացքում տրվել է 4777 հանձնարարական կամ մտից գրությունների **52 տոկոսը**, իսկ 2023 թվականի ոչ ամբողջական տարվա կտրվածքով՝ 6607 հանձնարարական կամ՝ **53 տոկոսը։** Այսինքն, միայն 2023 թվականի հունվար-նոյեմբեր ժամանակահատվածում քաղաքաշինության, հողաշինարարության, գյուղատնտեսության և անշարժ գույքի կառավարման բաժինը ամսական կտրվածքով ստացել է ավելի քան 600, աշխատանքային օրերի վերածած՝ օրական 30 հանձնարարական, որոնք հիմնականում կատարվում են սահմանված ժամկետներում։ Սակայն, աշխատանքների քանակական ու որակական ուսումնասիրությունը ցույց է տալիս, որ բազմագործառութային և բազմաոլորտային առանձնահատկությունների մեկտեղման հետագա շարունակությունը պարունակում են զգալի ռիսկեր այդ ոլորտների սպասարկման և արդյունավետ կառավարման տեսանկյունից։ Ռիսկերից խուսափելու համար անհրաժեշտ է գյուղատնտեսության, և անշարժ գույքի գործառույթները առանձնացնել՝ առավել նպաստավոր պայմաններ ստեղծելով քաղաքաշինության և հողաշինարարության գործառույթներից։  
Միաժամանակ, նմանատիպ խնդիր է առկա մեկ այլ ստորաբաժանման՝ աշխատակազմի **Զարգացման ծրագրերի և գնումների** **բաժնում**, որի առանձին գործառույթների՝ օրինակ՝ գույքի կառավարման տարեկան ծրագրի, սուբվենցիոն և այլ ծրագրերի մշակման մասով, կարիք կա գնումների գործառույթներից տարանջատման և կոնկրետ անշարժ գույքի կառավարմամբ, ընթացիկ սպասարկմամբ զբաղվող կառուցվածքային ստորաբաժանմանը վերապահելը։

Ելնելով վերոնշյալից՝ առաջարկվում է՝

1. Քաղաքաշինության, հողաշինարարության, գյուղատնտեսության և անշարժ գույքի կառավարման **գործառութային**, ինչպես նաև Զարգացման ծրագրերի և գնումների բաժնի կառուցվածքագործառութային տարանջատումից հետո ձևավորել առանձին կառուցվածքային միավոր՝ ***Ծրագրերի, գյուղատնտեսության և անշարժ գույքի կառավարման բաժին (այսուհետ՝ Բաժին),***
2. Քաղաքաշինության, հողաշինարարության, գյուղատնտեսության և անշարժ գույքի կառավարման բաժինը կդառնա **Քաղաքաշինության և հողաշինարարության բաժին**, իսկ Զարգացման ծրագրերի և գնումների բաժինը՝ **Գնումների բաժին**,
3. Որպես բաժնի գործառույթներ սահմանել վերակազմակերպվող երկու ստորաբաժանման անպիսի գործառույթներ, ինչպիսիք են՝

* ապահովում է համայնքի uեփականություն համարվող բնակելի տների, բնակարանների, հանրակացարանների և ոչ բնակելի տարածքների, վարչական շենքերի և այլ շինությունների պահպանումը, շահագործումը և կազմակերպում է դրանց նորոգումը,
* նախապատրաստում է համայնքի սեփականություն համարվող անշարժ գույքի օտարման և օգտագործման տրամադրման որոշման նախագծերը, իսկ աճուրդային և մրցութային կարգով օտարման դեպքում՝ նաև արձանագրությունները և հայտերը,
* կազմակերպում և կառավարում է համայնքի uեփականություն համարվող ներհամայնքային հաղորդակցության ուղիների, ջրմուղի, կոյուղու, ջրահեռացման, ոռոգման ու ջեռուցման ցանցերի և այլ կառուցվածքների շահագործումը,
* oրենքով նախատեuված դեպքերում և կարգով նախապատրաuտում է համատիրությունների հիմնադիր ժողովները և աջակցում է դրանց անցկացմանը, ինչպեu նաև oրենքով uահմանված` բազմաբնակարան շենքերի կառավարման այլ մարմինների ձևավորմանը, ապահովում է համայնքի մաuնակցությունն այդ շենքերի uպաuարկմանը` համայնքի uեփականություն համարվող բնակարանների քանակին համապատաuխան, ապահովում է համագործակցությունը համատիրությունների հետ,
* կազմակերպում է այն բազմաբնակարան շենքերի պահպանումը, որոնք չեն կառավարվում համատիրությունների կամ oրենքով uահմանված` բազմաբնակարան շենքի կառավարման մարմնի կողմից,
* համայնքի կողմից կառավարվող բազմաբնակարան շենքերի պահպանումն իրականացնելու նպատակով, oրենքով uահմանված կարգով, նախապատրաստում է պարտադիր նորմերի շրջանակներում իրականացվող աշխատանքների համար անհրաժեշտ վճարների չափերի մասին որոշման նախագծեր,
* կազմակերպում է բնակարանային և uոցիալական նշանակության այլ oբյեկտների, համայնքային ենթակայության դպրոցների, մանկապարտեզների, գրադարանների, կրթական և մշակութային այլ շենքերի շինարարությունը և կապիտալ վերանորոգումը, հանգuտի վայրերի խնամքը և պահպանությունը, uանիտարական մաքրման կայանքների շինարարությունը և շահագործումը,
* կազմակերպում է համայնքի հնգամյա զարգացման ծրագրի (ՀՀԶԾ), դրա իրականացման վերաբերյալ հաշվետվության, համայնքի տարեկան աշխատանքային պլանի (ՏԱՊ), դրա իրականացման վերաբերյալ հաշվետվության, սուբվենցիոն ծրագրերի, համայնքի սեփականություն հանդիսացող գույքի կառավարման տարեկան ծրագրի (ԳԿՏԾ) կազմման, մշակման, քննարկման և ներկայացման աշխատանքները։

1. Գործառույթների բաշխումից բացի կիրականացվեն նաև անձնակազմի ներքին տեղաշարժեր։ Զարգացման ծրագրերի և գնումների բաժնից Բաժին կտեղափոխվի երեք հաստիքային միավոր՝ 1 գլխավոր մասնագետ և 2 առաջատար մասնագետ։ Առկա հաստիքային միավորներով համալրման դեպքում Բաժինը կունենա 3 հաստիք, սակայն, բնականոն գործունեության ապահովման և գործառույթների շարունակական իրականացման համար կպահանջվի ևս 5 հաստիքային միավոր՝ Բաժնի պետ, 2 գլխավոր մասնագետ, 2 առաջատար մասնագետ։

Հարկ է նաև նշել, որ զգալի ծանրաբեռնվածությամբ է աշխատում նաև Սոցիալական ծրագրերի, առողջապահության և տեղեկատվության բաժինը, որը կապված է ինչպես Արցախից բռնի տեղահանված ավելի քան 6000 հայրենակցի հաշվառման, կարիքների գնահատման և տեղավորման աշխատանքներով, այլև զգալիորեն շատացել են խնամակալության և հոգաբարձության, տունայցերի, կարիքների գնահատման հետ կապված խնդիրները։ ՈՒստի, առաջարկվում է ևս 1 հաստիքային նոր միավոր՝ առաջատար մասնագետ տրամադրել Սոցիալական ծրագրերի, առողջապահության և տեղեկատվության բաժնին՝ որպես սոցիալական աշխատող։

**2. Կարգավորման նպատակը և ակնկալվող արդյունքը.**

Նախագծով առաջարկվում է Աշխատակազմի համայնքային ծառայողների թվաքանակը 100-ից ավելացնել ևս 6-ով սահմանելով **106**, այդ թվում՝

1. 5 հաստիքային միավորի ավելացում Բաժնում՝ Բաժնի պետ, 2 գլխավոր մասնագետ, 2 առաջատար մասնագետ։
2. 1 առաջատար մասնագետի հաստիքի ավելացում Սոցիալական ծրագրերի, առողջապահության և տեղեկատվության բաժնում՝ որպես սոցիալական աշխատող։ Կառուցվածքագործառութային փոփոխությունների արդյունքում անվանափոխված պաշտոններում նշանակումը կկատարվի «Համայնքային ծառայության մասին» օրենքի 29-րդ հոդվածի 2-րդ մասով սահմանված կարգով, իսկ առաջացած նոր՝ թվով 6 համայնքային ծառայության պաշտոնները՝ ընդհանուր հիմունքներով։  
   Նախագծով առաջարկվող փոփոխություններն իրենց ժամանակին տեղ կգտնեն տվյալ համայնքային ծառայողների պաշտոնների անձնագրերում։

Նախագծի ընդունման դեպքում ակնկալվում է՝

* ապահովել Աբովյանի համայնքապետարանի աշխատակազմի բնականոն և շարունակական ընթացքը,
* հետևողականորեն ապահովել Աբովյան համայնքի բնակիչներին տրամադրվող ծառայությունների որակն ու մատչելությունը։

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Աբովյանի համայնքապետարանի աշխատակազմի կողմից:

**4. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Նախագծի ընդունմամբ դեպքում այլ իրավական ակտերում փոփոխություններ կատարելու անհրաժեշտություն չկա։

**5. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ Աբովյան համայնքի բյուջեում եկամուտների ավելացում չի նախատեսվում, իսկ աշխատավարձի հոդվածով ամսական ծախսերը կավելանան 2 439 000 դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**